open-index/open-wikipedia-markdown huggingface dataset:
Rain On Me

«**Rain On Me**», ամերիկացի երգչուհիներ Լեդի Գագայի և Արիանա Գրանդեի կողմից ձայնագրված երգ։ Այն թողարկվել է 2020 թվականի մայիսի 22-ին որպես Գագայի սպասվելիք վեցերորդ ստուդիական ալբոմի՝ «Chromatica»-յի երկրորդ պաշտոնական սինգլ։

## Երաժշտություն և տեքստ
«Rain on Me»-ն 1990-ական թվականներից ներշնչված դենս փոփ, դիսկո, հաուս  և էլեկտրոփոփ երգ է, որը ներառում է ֆրանսիական հաուսի, տեխնո և էլեկտրոնային երաժշտության տարրեր։ Երգն օգտագործում է նույն բասային գիծն, ինչ Գվեն ՄաքՔրեյի «All This Love That I'm Giving» երգում։ Երգը ներառում է արտադրություն, որը բաղկացած է սինթի դիսկո ռիթմից, գրավիչ սինթի ծափերից, կայուն բասային գծերից, ֆանկ կիթառային ծնդծնգոցներից և սինթեզատորներից։

Այն սկսվում է «կտրված» քառյակից, որում Գագայի վոկալն առաջին պլանին է գտնվում։ Հետո այն ուղեկցվում է հաուս բասով և պերկուսիայով։ «Rain on Me» երգի կրկներգը նկարագրվում է որպես «որոտող»։ Եզրափակիչ կրկներգը «պայթում է» երգչուհիների շարժափոկով ()։

Գագայի և Գրանդեի վոկալները նկարագրվել են որպես «աճող»։ Վոկալի առումով Գագան ասմունք է օգտագործում, իսկ Գրանդեն՝ իր հայտնի բարձր օկտավան։

## Թողարկում և գովազդ
«Rain on Me»-ն պաշտոնապես հայտարարվել է 2020 թվականի ապրիլի 22-ին, երբ Գագան հրապարակել է իր «Chromatica» ալբոմի երգացանկը։ 2020 թվականի մայիսի 15-ին ինչպես Գագան, այդպես էլ Գրանդեն, հրապարակել են երգի շապիկը Ինստագրամում և Թվիթթերում՝ մեկ շաբաթից դրա թողարկման մասին հայտարարելու համար։ Երգը թողարկվել է որպես ալբոմի երկրորդ սինգլ 2020 թվականի մայիսի 22-ին։ Այն գովազդվել է Amazon Music-ում՝ երգի տեքստով գովազդային տեսահոլովակի միջոցով։ 2020 թվականի մայիսի 26-ին Գագան և Գրանդեն մեկ րոպե տևողությամբ սքիթ են տեղադրել՝ The Weather Channel-ի հետ համագործակցությամբ, որտեղ նրանք հաղորդում են եղանակի կեղծ թարմացումների մասին և խոսում այն բանի մասին, թե ինչպես նրանք «կցանկանային տոնել անձրևը»։

## Առևտրային ցուցանիշներ
Միացյալ Թագավորությունում հաղորդվում էր, որ երգը գլխավորում է ներբեռնման և սթրիմինգ չարթերը թողարկումից հետո առաջին մի քանի օրերին՝ ձգտելով դեբյուտել UK Singles Chart-ի առաջին հորիզոնականին։

Երգը դեբյուտել է Billboard Hot 100 ամերիկյան գլխավոր չարթի առաջին հորիզոնականը՝ դառնալով Գագայի թվով 5-րդ և Արիանայի թվով 4-րդ չարթթոփերը։

## Երգացանկ և ձևաչափեր

## Հիթ-շքերթներ

### Շաբաթական հիթ-շքերթներ

### Ամսական հիթ-շքերթներ

### Տարեկան հիթ-շքերթներ

## Հավաստագրումներ

## Թողարկման պատմություն

## Ծանոթագրություններ

Կատեգորիա:2020 երգեր
Կատեգորիա:2020 սինգլներ
Կատեգորիա:Billboard Hot 100 գլխավորած սինգլներ
Կատեգորիա:Irish Singles Chart գլխավորած սինգլներ
Կատեգորիա:UK Singles Chart գլխավորած սինգլներ
Կատեգորիա:Արիանա Գրանդեի երգեր
Կատեգորիա:Դանս-փոփ երգեր
Կատեգորիա:Երգեր այբբենական կարգով
Կատեգորիա:Լեդի Գագայի սինգլներ
Ֆաբրիցիո Բարկա

**Ֆաբրիցիո Բարկա** (, ), իտալացի պետական և քաղաքական գործիչ, տնտեսագետ, 2011 թվականից մինչև 2013 թվականը եղել է Իտալիայի տարածքների զարգացման նախարարը։

## Կենսագրություն
Ֆաբրիցիո Բարկան ծնվել է 1954 թվականի մարտի 8-ին Թուրինում։ Պատգամավոր և սենատոր Լուչանո Բարկիի՝ կոմունիստի որդին է, որը եղել է Էնրիկո Բերլինգուերկ կողմնակիցը։ Քաղաքականությամբ է զբաղվել է Մամիանի անվամբ լիցեում, մասնակցել է ուսանողական շարժման, միացել է Իտալիայի կոմունիստական երիտասարդական դաշնությանը։ Ավարտել է Հռոմի համալսարանը` «տնտեսական վիճակագրություն և ժողովրդագրություն» մասնագիտությամբ, Քեմբրիջի համալսարանում ստացել է տնտեսագիտության գծով փիլիսոփայության մագիստրոսի աստիճան, դասավանդել Մասաչուսեթսի տեխնոլոգիական ինստիտուտում և Սթենֆորդի համալսարանում, ինչպես նաև իտալական՝ Սիենսկի, Բոկոնի, Թոր Վերգատայի, Մոդենսկի և Ուրբինսկի համալսարաններում։ Ղեկավարել է Իտալիայի բանկի հետազոտական բաժանմունքը, 1998 թվականից աշխատել է գանձարանի և բյուջեի նախարարությունում տարածքների զարգացման հարցերի շուրջ, 1999 թվականին գլխավորել Է Տնտեսական համագործակցության և զարգացման տարածքային զարգացման կոմիտեն։

2011 թվականի նոյեմբերի 16-ից մինչև 2013 թվականը ապրիլի 28-ը եղել է Մոնտիի կառավարությունում եղել է Իտալիայի տարածքների զարգացման նախարարը։

2013 թվականի ապրիլի 11-ին անդամակցել է Ժողովրդավարական կուսացկությանը։

## Մրցանակներ
* «Իտալական Հանրապետությանը մատուցած ծառայությունների համար» շքանշան (1999 թվականի հունիսի 2, պարգևատրվել է Իտալիայի կառավարության աշխատակազմի նախաձեռնությամբ)։

## Աշխատանքների
* 
* 
* 
* 
* 
* 
* 
* 
* 
* 
* 
* 
* 
* 
* *La traversata. Una nuova idea di partito e di governo*, Roma, Feltrinelli, 2013

## Ծանոթագրություններ

## Արտաքին հղումներ
* 

Կատեգորիա:«Իտալիայի Հանրապետությանը մատուցած ծառայությունների համար» շքանշանի մեծ խաչի ասպետներ
Կատեգորիա:Իտալացի տնտեսագետներ
Կատեգորիա:Իտալիայի նախարարներ
Կատեգորիա:Իտալիայի պետական գործիչներ
Կատեգորիա:Իտալիայի քաղաքական գործիչներ
Կատեգորիա:Հռոմի Սապիենզա համալսարանի շրջանավարտներ
Կատեգորիա:Քեմբրիջի համալսարանի շրջանավարտներ
Թարանե Ալիդուստի

**Թարանե Ալիդուստի** (,  ծնված 1984 թվականի հունվարի 12-ին, Իրանի Թեհրան քաղաքում), իրանցի դերասանուհի։

## Կենսագրություն
Թարանե Ալիդուստին ծնվել է Իրանի ֆուտբոլի հավաքականի խաղացող Համիդ Ալիդուսիի ընտանիքում։ Մայրը քանադակագործուհի էր։ Առաջին անգամ ֆիլմում խաղացել է 17 տարեկան հասակում Ռասուլ Սադր Ամելիի «Ես Թարանեն եմ, ես 15 տարեկան եմ» ֆիլմի գլխավոր դերում։ Այս դերի համար Լոկարնո կինոմրցանակաբաշխությունում ստացել է բրոնզե հեպարտ մրցանակը։ Ինչպես նաև Բյուրեղապակյա սիմուրգան՝ որպես լավագույն դերասանուհի Ֆաջդրի կինոփառատոնում, ինչը նրան դարձրել է այդ մրցանակի ամենաերիտասարդ դափնեկիրը։ Թարանե Ալիդուստին ակտիվորեն համագործակցում է իրանցի ականավոր ռեժիսոր Ասղար Ֆարհադիի հետ՝ նկարահանվելով նրա մի շարք կինոնկարներում՝ «Հիասքանչ քաղաք», «Հրավառությունների միջավայր», «Էլիի մասին» և «Կոմիվոյաժեր»։ Վերջինիս համար նա հավակնում էր 2016 թվականի Կաննի կինոփառատոնի լավագույն դերասանուհու կոչմանը։ Ալդուստրին իր ֆիլմի նկարահանումները համատեղում է թատրոնի հետ։ 2017 թվականին հրաժարվել է ներկա գտնվել Օսկար կինոմրցանակի արարողությանը՝ բողոք հայտնելով Թրամփի քաղաքականության հասցեին։

## Ծանոթագրություններ

## Արտաքին հղումներ
* Профиль актрисы на imdb.com


Կատեգորիա:Իրանցի դերասանուհիներ
Կատեգորիա:Իրանցի թարգմանիչներ
Կատեգորիա:Ֆեմինիստ արվեստագետներ
Կատեգորիա:Իրանցի ֆեմինիստներ
Կատեգորիա:Իրանցի հասարակական գործիչներ
KeePass

**KeePass Password Safe**, կրոսսպլատֆորմային ազատ ծրագիր, որը նախատեսված է գաղտնաբառերի պահպանման համար, տարածվում է GPL լիցենզիայով։ Ծրագիրը մշակվել է Դոմինիկ Ռայխլի կողմից, իսկ սկզբնական տարբերակը նախատեսված է եղել միայն Windows օպերացիոն համակարգի համար։ KeePass-ը աջակցվում է Advanced Encryption Standard (AES (256-բիթ), Rijndael) և Twofish ալգորիթմները գաղտնաբառերի կոդավորման համար։ Ծրագիրը թարգմանված է ավելի քան 40 լեզուներով։ KeePass-ը ունի դյուրակիր տարբերակ, որը տեղադրել անհրաժեշտ չի։ Ծրագիրը կարող է տրամարել գաղտնաբառերի ցանկը TXT, HTML, XML և CSV ֆորմատներով։

## KeePass-ի տարբերակներ
Windows-ի համար նախատեսված տարբերակը ներկա պահին տարածվում է երկու տարբերակով՝ Classic Edition և Professional Edition։ 
# Classic Edition՝ հեշտացված տարբերակը։ 
# Professional Edition՝ ավելի ֆունկցիոնալ տարբերակ, համարվում է կրոսսպլատֆորմային, առանց խնդիրների աշխատում է Windows, macOS և Linux օպերացիոն համակարգերի վրա, սակայն իր աշխատանքի համար անհրաժեշտ է .NET Framework 2․0 տարբերակից ոչ ցածր կամ Mono 2․6-ից ոչ ցածր։

## Հավելումներ
KeePass-ի արսենալը կարելի է ընդլայնել շնորհի կողմնակի մոդուլների։ Նմանատիպ մոդուլները հասանելի են KeePass-ի պաշտոնական կայքում։ Կարելի է ուշադրություն դարձնել, որ մոդուլները կարող են իրենցից վտանգ ներկայացնել KeePass-ի համար քանի, որ նրանք գրված են անհայտ հեղինակների կողմից և ունեն ամբողջական հասանելիություն KeePass-ի տվյալների բազային։

## Կեղծ տարբերակներ
Որոշ ժամանակ Համացանցում գոյություն ուներ դրամաշորթությամբ զբաղվող կայք, որը չունեչ ոչ մի կապ ծրագրի հեղինակի հետ, և կայքը փորձում էր վաճառել ծրագիրի կեղծ տարբերակը։

## Ծանոթագրություններ

## Արտաքին հղումներ
* KeePass Password Safe 
* MiniKeePass KeePass-ը iPhone-ի համար / iPad
* KyPass iPhone / iPad, վճարովի տարբերակը
* Sourceforge նախագծի կայքը
* KeePass-ի համար նախատեսված ծրագիր, որը ավտոմոտ լրացնում է ֆորմաներ
* KeePassX
* KeePassXC
* KeePassB - KeePass-ը BlackBerry 10-ի համար 
* KeePass-ը Blackberry-ի համար
* KeePass-ը J2ME-ի համար

Կատեգորիա:Ազատ ծրագրային ապահովում
Կատեգորիա:Լինուքսի ծրագրային ապահովում
Կատեգորիա:Վինդոուզի ծրագրային ապահովում
1Password

**1Password**, ծրագիր նախատեսված է գաղտնաբառերի պահպանման համար, և աշխատում է macOS, Windows, iOS և Android օպերացիոն համակարգերում, մշակվել է AgileBits Inc-ի կողմից։ Տրամադրում է հնարավորություն պահպանել տարատեսակ գաղտնաբառեր, բանկային քարտերի տվյալներ, ծրագրային ապահովումների համար նախատեսված լիցենզիաներ և այլ գաղտնի տեղեկություն, որոնք պահպանվում են գաղտնաբառերի վիրտուալ պահոցում, և դրանք արգելափակված են PBKDF2 ստանդարտով։ Տվյալները կոդավորվում են AES 256 GCM ալգորիթմով։

## Գաղտնաբառերի բազայի համաժամացում
1Password-ը ունակ է պահպանել գաղտնաբառերը լոկալ սարքում և երբեք դրանք չհամաժամեցնել հեռակա սերվերների հետ։

Բազան տարբեր սարքերի միջև կարելի է համաժամեցնել շնորհիվ․ 
* 1password-ի «ամպով»
* Apple iCloud
* Wi-Fi 
* Dropbox:

## Ծանոթագրություններ

## Գրականություն
* 

## Արտաքին հղումներ
* 
* 
* 5 հայտնի գաղտանբառերի մենեջերների ակնարկ

Կատեգորիա:IOS-ի ծրագրային ապահովում
Կատեգորիա:Անդրոիդի ծրագրային ապահովում
Կատեգորիա:Վինդոուզի ծրագրային ապահովում
Էսպերանտոյի ակումբ

**Էսպերանտոյի ակումբ** կամ **էսպերանտոյի խումբ** (էսպերանտո՝ **Esperanto-klubo** կամ **Esperanto-grupo**), էսպերանտո լեզվին տիրապետողների և տիրապետել ցանկացողների տեղական կամավոր կազմակերպություն՝ բաղկացած առնվազն 10 անդամներից, ովքեր կանոնավոր կերպով հանդիպում են որոշակիացված հավաքատեղիում, էսպերանտոյով հաղորդակցվում են միմյանց հետ, միջոցառումներ կազմակերպում՝ նպատակ հետապնդելով զարգացնելու իրենց լեզվական հմտությունները, նոր անդամներ ներգրավելու, տարածելու էսպերանտոն։
## Պատմություն
Էսպերանտոյի առաջին ակումբն ստեղծվել է գերմանական  Նյուրնբերգ քաղաքում։ Ակումբը հրատարակել է իր լրագիրը՝ *La Esperantisto*-ն։ 1889 թվականին էսպերանտոյի ակումբներ են հիմնվել Մոսկվայում և Բուլղարիայի մայրաքաղաք Սոֆիայում։ 1895 թվականին աշխարհի տարբեր վայրերում արդեն ստեղծվել էին այդպիսի երկու տասնյակից ավելի ակումբներ, սակայն դրանց մեծ մասը գոյատևել է ոչ ավելի, քան մեկ տարի։ 1904 թվականին ակտիվ էին Ուպսալայի, Սանկտ Պետերբուրգի, Օդեսայի ակումբները։

1907 թվականին հիմնվել է *Բուլղարիայի էսպերանտիստների միությունը*, որը 1919 թվականից սկսել է հրատարակել *Български есперантист* ամսագիրը։ 1963 թվականին բուլղարական Վառնա քաղաքում անց է կացվել երիտասարդ էսպերանտիստների 19-րդ միջազգային կոնգրեսը։

Էսպերանտիստների համբավավոր ակումբներ են Կիևի *Золоти Ворота*-ն և Մոսկվայի *Лев Толстой*-ը։

Աշխարհում ներկայումս գործում են էսպերանտոյի 500-ից ավելի ակումբներ։ 2017 թվականի հունվարին Գերմանիայի Սաարբրյուկեն քաղաքում կայացել է էսպերանտոյի ակումբների ներկայացուցիչների 15-րդ միջազգային հանդիպումը։

## Տես նաև
Էսպերանտո
## Ծանոթագրություններ

## Արտաքին հղումներ
* Տեղեկատվություն աշխարհի էսպերանտոյի ակումբների մասին

Կատեգորիա:Լեզուներ
Կատեգորիա:Էսպերանտո
ԱՄՆ-ի խորհրդանիշների ցանկ (թիթեռներ)

[thumb|[Ամերիկայի Միացյալ Նահանգներ|ԱՄՆ]]
**[[ԱՄՆ]]-ի խորհրդանիշների ցանկ ([[թիթեռներ]])** ներառում է իր մեջ թեփուկաթևավորներին, որոնք ընտրվել են, որպես ԱՄՆ–ի առանձին խորհրդանիշներ։ 7 նահանգում որպես խորհրդանիշ է ընտրվել Դանաիդա մանարխ () թիթեռը, իսկ 4 նահանգում՝ Պառուսնիկ գլավկը ()։

## Ցանկ

## Ծանոթագրություններ

## Արտաքին հղումներ
* 
* 
* 

Կատեգորիա:Պետական խորհրդանիշներ
Կատեգորիա:Թիթեռներ
Կատեգորիա:Ցանկեր:ԱՄՆ
Կատեգորիա:Ցանկեր
Այչա Այշին Թուրան

**Այչա Այշին Թուրան** (, ), թուրք դերասանուհի և մոդել։

## Վաղ տարիներ
Այչե Այշա Թուրանի մայրը ծնունդով Թուրքիայի Սինոփ քաղաքից է։ Մորական կողմի բարեկամները 1920-ական թվականների սկզբին՝ Օսմանյան կայսրության փլուզման ժամանակ ներգաղթել են Սալոնիկից, երբ տեղի էր ունենում Հույն-թուրքական բնակչության փոխանակություն։ Հայրը ծնունդով Քասթամոնուից է։ Վաղ տարիքում հետաքրքրված է եղել դերասանությամբ և թավջութակով։ Ավելի ուշ սովորել է Ստամբուլի համալսարանի կինոյի բաժնում։ Նկարահանվել է «Սառնամանիք» հեռուստասերիալում, որտեղ նրա խաղընկերը եղել է Ալփերեն Դույմազը։

## Ֆիլմագրություն

## Ծանոթագրություններ

Կատեգորիա:21-րդ դարի թուրք դերասանուհիներ
Կատեգորիա:Թուրք դերասանուհիներ
Կատեգորիա:Թուրք կինոդերասանուհիներ
Կատեգորիա:Թուրք հեռուստադերասանուհիներ
Կատեգորիա:Թուրք մոդելներ
Կատեգորիա:Ստամբուլի համալսարանի շրջանավարտներ
Ռասսոլնիկ

**Ռասսոլնիկ,** ռուսական խոհանոցի ուտեստ, ապուր, որի հիմքն է հանդիսանում աղ դրած վարունգը, նաև կարելի է ավելացնել վարունգի աղաջուր։

## Ուտեստի պատմություն
Ռասսոլնիկները հայտնի են XV դարից Կիևյան Ռուսիայում (այն ժամանակ նրան անվանում էին կալյա)։ Վարունգի աղաջուրը կալյայում կարող է փոխարինվել կիտրոնաթթվով։ Հիմա կալյան անվանում են թույլ թթվյանի ապուրներ՝ ձկով։

## Պատրաստման տեխնոլոգիա
Ռասսոլնիկը կարելի է պատրաստել բուսակերական կամ մսով։ Որպես միս օգտագործվում է, ինչպես կանոն, ենթամթերք (խոզի միս կամ տավարի մսի երիկամունք, փորոտիք, այդ թվում թռչնի)։ Ռասսոլնիկում կարելի է ավելացնել կարտոֆիլ, համեմունքներ, բուսեղեն (մաղադանոսի արմատ, վայրի գազար, նեխուր)։ Աղ դրած վարունգ և վարունգի աղաջուր՝ պարտադիր բաղադրիչ մաս են բոլոր ռասսոլնիկներում։ Ռասսոլնիկի համը պետք է լինի նուրբ, թույլ թթվային և թույլ աղի։

## Տես նաև
* Վարունգի ապուր
* Մածնաբրդոշ
* Ժուլիեն
* Կաղամբաթիթեռ (ապուր)

## Գրականություն
* 
* 
* 
* 

Կատեգորիա:Ապուրներ
Կատեգորիա:Ռուսական խոհանոց
Ցանկությունների մարաթոն

**«Ցանկությունների մարաթոն** (), ռուսական կատակերգական մելոդրամա, որի  ռեժիսորն ու սցենարիստ Դաշա Չարուշան է։ Գլխավոր դերերում հանդես են գալիս Ագլայա Տարասովան և Կիրիլ Նագիևը։

Պրեմիերան Ռուսաստանում տեղի է ունեցել 2020 թվականի հունվարի 23-ին։

## Սյուժե
Վորոնեժից մատնահարդար Մարինան ցանկանում է ամուսնանալ իր սիրեցյալի հետ։ Նա անխոնջ «աշխատում է» իր կանացի երջանկության վրա. ներդրումներ է կատարում փեսացուի բնակարանի վերանորոգման համար, պատվիրում է ռեստորան և ձեռք է բերում հարսանեկան շքեղ զգեստ... Իր լավագույն ընկերուհու՝ Լիզա Պոլոսուխինայի խորհրդով, նա սկսում է «երազանքների» ցուցակ պահել առանձին նոթատետրում... Բայց շուտով պարզ է դառնում, որ Մարինայի ցանկությունը փոխադարձ չէ. Իվանը, մոր՝ Լենայի ազդեցության տակ, մտադրվում է խզել հարաբերությունները։

Հուսահատության մեջ Մարինան թողնում է սիրո բույնը և Պոլոսուխինայի խորհրդով տոմս է վերցնում Վորոնեժից դեպի Խանտի Մանսիյսկ, որտեղ տեղի է ունենում ցանկությունների իրականության ամենամեծ մարզումը։ Մարինայի համար ապոթեզիան պետք է լինի այն պահը, երբ հսկայական հերթին  կանգնելով կարողանա մոտենալ սեմինարի առաջնորդին` կախարդին, որը հետ հպումը կերաշխավորի երջանկություն անձնական կյանքում։

Բայց Մարինայի պլանները շտկվում են Սանկտ Պետերբուրգում ՝ «Պուլկովո» օդանավակայանում, որտեղ նա ընդհարվում է մոսկվացի Սաշայի հետ, որը նույնպես թռչում է Խանտի Մանսիյսկ, որպեսզի օգնի մի կնոջ, ում երեխաները շաղ էին տվել  մոր պայուսակի պարունակությունը, Մարինան թույլ է տալիս Սաշային առաջ գնալ, և նա վերջինն է, որը գրանցված է անհրաժեշտ թռիչքի համար, իսկ Մարինային առաջարկվում է սպասել հաջորդին։ Մարինան սկսում է Սաշայից պահանջել վերադարձնել «իր տեղը» իրեն, բայց Սաշան նույնպես պետք է գնա Խանտի Մանսիյսկ և որքան հնարավոր է շուտ, որովհետև հենց այնտեղ է, որ Իտալիայից սուպեր  խոհարարը, տեղական օլիգարխի փողերով, անցկացնում է մրցույթ՝ ընտրելու իր թիմի համար խոհարարներ, իսկ Սաշան  խոհարար է, ով երազում է աշխատել հենց այդ խոհարարի հետ։

Սկանդալի արդյունքում Մարինան հայտնվում է օդանավակայանի ոստիկանության բաժանմունքում, որտեղ չի կարողանում տուգանք վճարել, քանի որ  պատահաբար իր դրամապանակը դրել է հենց այն կնոջ պայուսակի մեջ, որին նա օգնել է։

Շուտով, մի շարք հանգամանքների բերումով, Սաշան ևս հայտնվում է ոստիկանության բաժանմունքում, ով ոչ միայն չէր թռչել Խանտի Մանսիյսկ, այլ նաև բազմազավակ  մոր հետ ընկել էր տգեղ պատմության մեջ, որին նա, իբր, «վիրավորել» է...

Արդյունքում հասարակ վորոնեժցի մատնահարդարն ու մռայլ մոսկովյան խոհարարը, պարզվում է, սերտ կապված են իրար հետ Պետերբուրգից Խանտի Մանսիյսկ թռչելու փորձերով… իսկ արդյունքում այս վատ սկսված ծանոթությունը կօգնի Սաշային դեռ ընդգրկվել լեգենդար խոհարարի թիմում, իսկ Մարինան` հանդիպել սիրուն… Սաշայի տեսքով։ Ի վերջո, այն կինը, ում Մարինան սիրով որոշեց օգնել հավաքել թափված իրերը, ուղղակի թռչում էր դեպի Խանտի Մանսիյսկ` կախարդի կողմից ցանկությունների կատարման սեմինարին։

## Դերերում

## Ծանոթագրություններ

Կատեգորիա:2020 ֆիլմեր
Կատեգորիա:2020-ականների ռուսերեն ֆիլմեր
Կատեգորիա:Ռուսական կինոկատակերգություններ
Կատեգորիա:Ռուսական մելոդրամա ֆիլմեր
Սուրբ Պողոսի և Պետրոսի տաճար (Օսյեկ)

**Սուրբ Պողոսի և Պետրոսի տաճար** (), կաթոլիկ տաճար Խորվաթիայի Օսյեկ քաղաքում։ Ջյակովո-Օսյեկի արքեպիսկոպոսության տաճար է, ճարտարապետական հուշարձան։

## Պատմություն
Ժամանակակից տաճարի տեղում ի սկզբանե եղել է գերեզմանատուն և հնարավոր է, ոչ մեծ մատուռ։ 1732 թվականին գերեզմանատունը մաքրվել է, իսկ մատուռի տեղում թեմական ոչ մեծ եկեղեցի է կառուցվել։ Օսյեկի ընդարձակման ու զարգացման արդյունքում 19-րդ դարի վերջին այն այլևս չէր բավարարում քաղաքի պահանջները։

Արքեպիսկոպոս Յոսիպ Յուրայ Շտրոսմայերի նախաձեռնությամբ, որը խորվաթական ազգային վերածննդի նշանավոր գործիչ էր, 1894 թվականի օգոստոսի 4-ին սկսվել է նոր եկեղեցու կառուցումը։ Նեոգոթիկայի ոճով կառույցը, որը նախագծել էր գերմանացի ճարտարապետ Ֆրանց Լանգենբերգը, կառուցվել է չորս տարվա ընթացքում։ Եվս երկու տարի է անհրաժեշտ եղել ներքին հարդարանքի համար, և ի վերջո 1900 թվականին Շտրոսմայերն օծել է եկեղեցին առաքյալներ Պողոսի ու Պետրոսի անուններով։

1938-1942 թվականներին խորվաթ նկարիչ Միրկո Ռաչկին պատերին ու առաստաղին ստեղծել է ֆրեսկոների շարք, որոնք ներկայացնում են Հին և Նոր կտակարանների հատվածներ։

Երկրորդ համաշխարհային պատերազմի տարիներին եկեղեցին մի փոքր վնասվել է։ Այն նաև տուժել է 1964 թվականի երկրաշարժից։ Եկեղեցին ոչ մեծ չափով տուժել է նաև Խորվաթիայի անկախության պատերազմի ընթացքում, երբ սերբերի կողմից Օսյեկի հրետակոծման արդյունքում քաղաքի վրա մոտ 100 արկ է նետվել։ Պատերազմից հետո աստիճանաբար սկսել են վերականգնել եկեղեցին, սակայն առանձին աշխատանքներ շարունակվում են մինչ օրս։

2008 թվականի հունիսի 18-ին Ջյակովո-Սրեմի թեմը ստացել է միտրոպոլիտ-արքեպիսկոպոսության կարգավիճակ և վերանվանվել *Ջյակովո-Օսյեկի արքեպիսկոոսություն*, ընդ որում արքեպիսկոպոսության մայր տաճար է հռչակվել Սուրբ Պետրոսի տաճարը Ջյակովոյում, իսկ Սուրբ Պողոսի և Պետրոսի տաճարը ստացել է համամայրտաճարային եկեղեցու կարգավիճակ։

## Ճարտարապետություն
Սուրբ Պողոսի և Պետրոսի տաճարը նեոգոթական ոճի դասական եկեղեցի է։ Այն կառուցված է քարից և պատված է կարմիր աղյուսով։ Ունի լատինական խաչի տեսք, ինտերիերն ունի երեք նավ։ Արևելյան ճակատամասի զանգակատան աշտարակը բազմահարկ է․ այն ունի 90 մ բարձրություն։ Այնտեղ տեղադրված է չորս զանգ, իսկ ստորին մասում գոթական պորտալն է մուտքով։ Հարավային ճակատամասը զարդարված է վարդակ պատուհանով։

## Ծանոթագրություններ

## Արտաքին հղումներ
* Տաճարի պաշտոնական կայք
* Osječka katedrala
* Zlata Živarković-Kerže, Antun Jarm «Župna crkva sv. Petra i Pavla u Osijeku» (1995.) 
* Konkatedrala sv. Petra i Pavla //gcatholic.org

Կատեգորիա:1894 հիմնադրումներ
Կատեգորիա:Խորվաթիայի եկեղեցիներ
Կատեգորիա:Տաճարներ այբբենական կարգով
Կոսովոյի ֆուտբոլի երիտասարդական հավաքական

**Կոսովոյի ֆուտբոլի մինչև 21 տարեկանների  ազգային հավաքական** ( , ), հանդիսանում է Կոսովոյի ազգային մինչև 21 տարեկանների ֆուտբոլի հավաքականը և վերահսկվում է Կոսովոյի ֆուտբոլի ֆեդերացիայի կողմից։

## Պատմություն
2013 թվականի փետրվարի 6-ին ՖԻՖԱ-ն թույլ տվեց միջազգային ընկերական խաղեր խաղալ այլ անդամ հավաքականների դեմ։

## Մրցաշարեր
### ՈՒԵՖԱ-ի մինչև 21 տարեկանների Եվրոպայի առաջնություն
2017 թվականի հունվարի 26-ին Նիոնում որոշվեց, որ Կոսովոն պետք է մասնակցի ՈՒԵՖԱ-ի 2019 թվականի Եվրոպայի մինչև 21 տարեկանների առաջնության ընտրական մրցաշարի 5-րդ խմբում Ադրբեջանի, Գերմանիայի, Իսրայելի, Նորվեգիայի և Իռլանդիայի Հանրապետության հետ միասին։ 2017 թվականի մարտի 25-ին Կոսովոն հանդես եկավ ՈՒԵՖԱ-ի Եվրոպայի մինչև 21 տարեկանների առաջնության ընտրական մրցաշարի որակավորման փուլում՝ 1: 0 հաշվով պարտություն կրելով Իռլանդիայի Հանրապետության դեմ խաղում։

### Ոչ ՖԻՖԱ-ի մրցաշար
Կոսովոյի Մ-21 հավաքականը մինչ այժմ մասնակցել է միայն մեկ միջազգային մրցաշարի՝ Վալաիսի երիտասարդական գավաթի, որը ֆուտբոլային երկօրյա միջազգային մրցաշար։ 

## Խաղեր և արդյունքներ
:

### 2019 թվական

### 2020 թվական

## Մարզչական անձնակազմ

## Հանդիպումները՝ ըստ երկրների

## Նշումներ և ծանոթագրություններ
### Նշումներ

### Ծանոթագրություններ

## Արտաքին հղումներ
*  (Ալբաներեն և անգլերեն) 
* Կոսովոյի Մ-21 նորություններ հավաքականի մասին

Կատեգորիա:Articles containing Serbian-language text
Կատեգորիա:Կոսովոյի Հանրապետություն
Մարիսա Թոմեյ

**Մարիսա Թոմեյ** (, ), ամերիկացի դերասանուհի։ «Օսկար» մրցանակի դափնեկիր, առաջադրվել է BAFTA, երկու անգամ «Ոսկե գլոբուս» և երեք անգամ ԱՄՆ կինոդերասանների գիլդիա մրցանակների։

## Կենսագրություն
Մարիսան իտալական ծագում ունեցող ընտանիքից է։ Մարիսան «Ինչպես է աշխարհը պտտվում» սերիալում նկարահանվելու համար թողել է ուսումը Բոստոնի համալսարանում։ Այդ դերը նրան ճանապարհ է հարթել դեպի կինեմատոգրաֆիա, թեև իր՝ Մեթ Դիլոնի մասնակցությամբ առաջին ««Ֆլամինգո» տղան» ֆիլմում նա միայն մի փոքրիկ էպիզոդիկ դեր է խաղացել։

Թոմեյը հայտնիություն է ձեռք բերել 1992 թվականին՝ «Իմ զարմիկ Վինին» ֆիլմում Մոնա Լիզա Վիտոյի դերը կատարելուց հետո, որի համար երկրորդ պլանի լավագույն կանացի դեր կատեգորիայում ստացել է «Օսկար» մրցանակ։

Լայն տարածում ունի այն կարծիքը, որ Մարիսան պարգևատրվել է սխալմամբ։ Նրա հետ միասին դրամատիկ դերերի համար առաջադրվել են 4 բրիտանացի դերասանուհիներ, որոնք խաղացել են կատակերգական դերեր։ 74-ամյա Ջեք Փելանսն, որը պետք է հայտարարեր հաղթողին, կատակել է այդ առումով, իսկ հետո, իբրև սխալմամբ, մրցանակակիր է հայտարարել Թոմեյին։ Ակադեմիան հերքել է այդ առասպելը։

2000-ական թվականներին դերասանուհուն «Օսկար» մրցանակի ևս երկու անվանակարգ են բերել «Ննջարանում» (2009) և «Ռեստլերը» ֆիլմերում խաղացած երկրորդ պլանի դերերը։

Մարիսան խաղում է Նյու Յորքի թատրոնի *Naked Angels Theater Company* և *Blue Light Theater Company* թատերախմբերում։

## Անձնական կյանք
2009 թվականին Թոմեյն ասել է. «ես ամուսնության ինստիտուտի մեծ սիրահար չեմ և չեմ հասկանում, թե ինչու պետք է կանայք երեխաներ ունենան, որպեսզի լիարժեք մարդիկ թվան»։ 2008 թվականից մինչև 2012 թվականը հանդիպել է դերասան Լոգան Մարշալ Գրինի հետ։

## Ընտրյալ ֆիլմագրություն

[մինի|Մարիսա Թոմեյը [Օսկար (81-րդ մրցանակաբաշխություն)|«Օսկար» 81-րդ մրցանակաբաշխության ժամանակ (2009)]]

## Մրցանակներ և անավանակարգեր

## Ծանոթագրություններ

Կատեգորիա:1964 ծնունդներ
Կատեգորիա:20-րդ դարի ամերիկացի դերասանուհիներ
Կատեգորիա:20-րդ դարի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի դերասանուհիներ
Կատեգորիա:«Դրամա Դեսկ» մրցանակի դափնեկիրներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի հեռուստատեսային դերասանուհիներ
Կատեգորիա:Բոստոնի համալսարանի շրջանավարտներ
Կատեգորիա:Դեկտեմբերի 4 ծնունդներ
Կատեգորիա:Երկրորդ պլանի լավագույն դերասանուհի Օսկարի մրցանակակիրներ
Կատեգորիա:Թատրոնի դերասանուհիներ
Կատեգորիա:Նյու Յորքի համալսարանի շրջանավարտներ
Կատեգորիա:Անձինք սիցիլիական սերմամբ
Կատեգորիա:Թատրոնի ամերիկացի դերասանուհիներ
Խորվաթական ժանյակ

[աջից|մինի|200x200пкс|Ժանյակ [Պագից]]
**Խորվաթական ժանեկագործություն**, ժանյակ գործելու ավանդույթ Խորվաթիայում, որ ձևավորվել է Վերածննդի դարաշրջանից Միջերկրածովյան շրջանում և մայրցամաքային Եվրոպայում։ Ներկայումս խորվաթական ժանյակներն աչքի են ընկնում անկրկնելի զարդանախշերով ու պատկերներով։ 2009 թվականին ՅՈւՆԵՍԿՕ-ն Խորվաթիայի ժանեկագործությունն ընդգրկել է մարդկության ոչ նյութական մշակութային ժառանգության ցանկում։

Ներկայումս Խորվաթիայում կան ժանեկագործության մի քանի կենտրոններ, որոնք պահպանում են ժանակ հյուսելու ավանդույթները։ Դրանք են Ադրիատիկ ծովի Պագ և Խվար կղզիները, երկրի հյուսիսում գտնվող Լեպոգլավա քաղաքը և Մեջիմուրսկա ժուպանիայի Սուրբ Մարիամ գյուղը։

## Ժանյակների տեսակներ
ձախից|մինի|160x160пкс|Պագի եկեղեցին տեղի ժանյակներով
### Պագ։ Ասեղային ժանյակ
Պագ կղզու ասեղային ժանյակները հիշեցնում են սարդոստայն՝ երկրաչափական բազմաթիվ մոտիվներով։ Պատրաստի արտադրանքը չափազանց ամուր է և ի տարբերություն խորվաթական այլ ժանյակների՝ կարելի է լվանալ։

Ժանյակ գործելու ավանդույթը նախկինի պես պահպանվում է Պագ կղզում, այնտեղ բացվել է ժանեկագործության դպրոց։

### Լեպոգլավա։ Բակլայահատ ժանյակ
աջից|մինի|160x140пкс|Ժանյակներ Լեպոգլավայից
Լեպոգլավա քաղաքում պահպանվում է բակլայահատ ժանկյակների ավանդույթը։ Դրանք պատրաստվում են երկրաչափական, ծաղկային մոտիվներով ու նախշերով, ինչպես նաև կենդանիների պատկերներով։ Օգտագործվում են վուշի կամ բամբակաթղթային սպիտակ թելեր։ Ժանյակները կարող են լինել տարբեր ձևերի ու չափերի։

Լեպոգլավայում ժանեկագործությունը լայն տարածում է գտել 19-րդ դարի վերջին՝ իր «ոսկեդարին» հասնելով միջպատերազմյան ժամանակաշրջանում։ Այս ընթացքում ժանյակները հաղթել են միջազգային բազմաթիվ ցուցահանդեսերում ու մրցույթներում։ 1937 թվականին Փարիզում նրանք նվաճել են ոսկե մեդալ, իսկ երկու տարի անց Բեռլինում՝ բրոնզե մեդալ։

Ամեն տարի՝ սեպտեմբերին, Լեպոգլավայում անկացվում է ժանյակների միջազգային փառատոն։

### Խվար։ Ժանյակներ ագավայից
Խվար կղզու ժանյակներն ինքնատիպ են այն բանի պատճառով, որ դրանց թելը ստանում են ագավայից (ալոե), որն աճում է կղզում։ Ագավայի տերևները հավաքում են տարվա որոշակի ժամանակահատվածում, ապա վերամշակում են սպիտակ բարակ թելի ստացման հատուկ տեխնոլոգիայով։

Միայն Խվար քաղաքի Բենեդիկտյան մենաստանի միանձնուհիներն են ժանյակներ գործում այդ թելերից, որոնք այդպես էլ կոչվում են՝ *ալոեից ժանյակներ*։

## Ծանոթագրություններ

Կատեգորիա:Խորվաթիայի մշակույթ
Ալեքսեյ Սավրասենկո

**Ալեքսեյ Դիմիտրիևիչ Սավրասենկո** (, ), հանգստի անցած ռուս-հույն պրոֆեսիոնալ բասկետբոլիստ։ Նա կենտրոնական խաղացող էր։

Մայրական կողմից հույն լինելով՝ ունեցել է Ռուսաստանի և Հունաստանի երկքաղաքացիություն։ Հունական անձնագրում նրա անունը նշված է **Ալեքսիս Ամանաթիդիս** (հուն․՝ Αλέξης Αμανατίδης)։

## Մասնագիտական կարիերա
2011 թվականի հունիսին Սավրասենկոն միամյա պայմանագիր է կնքել «UNICS Kazan»-ի հետ, որից հետո՝ 2012 թվականի օգոստոսի 24-ին միամյա պայմանագիր է կնքել «Lokomotiv Kuban Krasnodar»-ի հետ։ 2012-13 մրցաշրջանի ավարտից հետո հեռացել է պրոֆեսիոնալ բասկետբոլից։

## Ազգային հավաքականի կարիերա
Որպես Ռուսաստանի բասկետբոլի ազգային հավաքականի ավագ անդամ Սավրասենկոն մասնակցել է FIBA 2002 թվականի աշխարհի առաջնությանը։ Նա նաև խաղացել է FIBA Եվրոպայի հետևյալ առաջնություններում՝ Եվրոպայի առաջնություն 2001, Եվրոպայի առաջնություն 2003, Եվրոպայի առաջնություն 2005, և Եվրոպայի առաջնություն 2007։ Եվրոպայի առաջնություն 2007-ում արժանացել է ոսկե մեդալի։

## Մրցանակներ և նվաճումներ
### Pro ակումբներ
*2× Հունական լիգայի չեմպիոն (1996, 1997)
*2× Հունական գավաթի հաղթող (1997, 2002)
*3× Եվրալիգայի չեմպիոն (1997, 2006, 2008)
*2× Եռակի թագի չեմպիոն (1997, 2006)
*6× Ռուսաստանի առաջնության չեմպիոն (2003, 2004, 2005, 2006, 2007, 2008)
*3× Ռուսաստանի գավաթի հաղթող (2005, 2006, 2007)
*Ռուսական գավաթ MVP (2007)
*Եվրոգավաթի չեմպիոն (2013)

### Ռուսաստանի ազգային հավաքական
* FIBA EuroBasket 2007

## Ծանոթագրություններ

## Արտաքին հղումներ
*Euroleague.net Profile
*FIBA Euroleague Profile
*Eurobasket.com Profile

Կատեգորիա:1979 ծնունդներ
Կատեգորիա:Ապրող անձինք
Կատեգորիա:Հույն բասկետբոլիստներ
Կատեգորիա:Ռուս բասկետբոլիստներ
Կատեգորիա:Ռուսաստանի սպորտի վաստակավոր վարպետներ
Էսթեր Հութ

**Էսթեր Հութ** (, ), Իսրայելի Գերագույն դատարանի նախագահ (2017 թվականի հոկտեմբերի 26-ից)։

## Կենսագրություն
Էսթեր Հութը (նախկինում՝ Ավնի) ծնվել է Հերցլիահում 1953 թվականի հոկտեմբերի 16-ին Յուդիթի և Հուդայի ընտանիքում։ Նրա ծնողները ամուսնալուծվել են, երբ նա մոտ մեկուկես տարեկան էր, և դրանից հետո նրա հայրը գաղթել է Անգլիա։ Մեծացել է Գերցլիայի Նևե Ամալ թաղամասում գտնվող իր տատիկների ու պապիկների տանը։

1970 թվականին, 17 տարեկանում, նա տեղափոխվել է Էյլաթ, որպեսզի ապրի իր մոր հետ, որը երկրորդ անգամ էր ամուսնացել։ Ավարտել է միջնակարգ դպրոցը քաղաքային հանրակրթական դպրոցում 1971 թվականին։

Նա Իսրայելի պաշտպանության բանակում ծառայել է կենտրոնական հրամանատարական նվագախմբում որպես կոնցերտմեյստեր՝ վոկալիստ Դորիտ Ռեուվենի, ինչպես նաև էլի Գորենշտեյնի, Ուզի Հիթմանի և Ռոնիտ Օֆիրի հետ միասին։ Բանակից հեռանալուց հետո սովորել է Թել Ավիվի համալսարանի իրավաբանական ֆակուլտետում, որն ավարտել է 1977 թվականին։
Իրավաբանական ֆակուլտետում սովորելու ընթացքում նա ծանոթացել է իր ամուսնու՝ Դեյվիդ Հութի հետ, որից ունեցել է երկու որդի։ Հութը վերապատրաստվել է Իսրայելի արդարադատության նախկին նախարար Խաիմ Յոսեֆ Ցադոկի իրավաբանական ընկերությունում, որտեղ 1977-1985 թվականներին աշխատել է որպես իրավաբանի օգնական։ Ընկերությունից հեռանալուց հետո ամուսնու հետ միասին բացել է անկախ գրասենյակ։

## Ծանոթագրություններ

Կատեգորիա:Թել Ավիվի համալսարանի շրջանավարտներ
Սոնյա Կովաչ

**Սոնյա Կովաչ** (խորվաթերեն՝ **Sonja Kovač**, ),  ժամանակակից խորվաթ դերասանուհի, մոդել, երգչուհի

## Կենսագրություն
Սոնյա Կովաչը լայն ճանաչման է արժանացել առաջին հերթին «*Հավերժական հարևաններ*» («*Zauvijek susjedi*») և «*Ամուսնական ջրեր*» («*Bračne vode*») հեռուստատեսային հումորիստական սերիալներում իր տպավորիչ դերակատարումների շնորհիվ։ Նորաձևության գործակալությունը, որտեղ աշխատում էր Սոնյան, նրան ուղարկել է քասթինգի՝ «*Հավերժական հարևաններ*» սերիալում երկրորդ պլանի դեր կատարելու նկատառումով, այնինչ նրան գլխավոր դերի համար են ընտրել։ Սերիալներում նկարահանվելու հետ մեկտեղ Սոնյան գովազդային մի քանի հոլովականեր է նկարահանել։ Բացի այդ, դրսևորել է իրեն որպես շնորհալի երգչուհի։ Երգել է *Turbo Limach Show*-ում, մանկական տոնական հեռուստահաղորդումներում։ 2008 թվականին տեսաձայնագրել է իր առաջին երաժշտական հոլովակը՝ *Više nisi moj* խորագրով։ 2009 թվականին հանդես է եկել *Farma* ռեալիթի շոուի երկրորդ տարեշրջանում, մասնակցել «*Պար՝ աստղերի հետ*» հեռուստաշոուին։ Այս ամենի հետ մեկտեղ՝ սիրում է պարել. լատինաամերիկյան պարեր է սովորել։

## Ֆիլմագրություն
### Հեռուստադերեր

## Ծանոթագրություններ

## Արտաքին հղումներ
*

Կատեգորիա:20-րդ դարի դերասանուհիներ
Կատեգորիա:20-րդ դարի կինոդերասանուհիներ
Կատեգորիա:21-րդ դարի դերասանուհիներ
Կատեգորիա:21-րդ դարի երգչուհիներ
Կատեգորիա:21-րդ դարի կինոդերասանուհիներ
Կատեգորիա:Դերասանուհիներ այբբենական կարգով
Կատեգորիա:Խորվաթ դերասաններ
Կատեգորիա:Խորվաթ դերասանուհիներ
Կատեգորիա:Խորվաթական կինո
Կատեգորիա:Խորվաթիայի արվեստ
Կատեգորիա:Կինոդերասանուհիներ
Ռոքի թանգարան (Ուֆա)

**Ռոքի թանգարան** (), ռոք երաժշտությանը նվիրված թանգարան Բաշկորտոստանի Ուֆա քաղաքում։ Հիմնվել է 2008 թվականին։ Այստեղ ներկայացված ցուցանմուշները լուսաբանում են անցյալ դարի 70-ական թվականներից մինչ օրս ընկած ժամանակահատվածը։

## Պատմություն
Ռոքի թանգարանի ցուցադրությունում կան եզակի լուսանկարներ, պաստառներ, հայտնի ռոք երաժիշտների մուլտֆիլմեր և 70-ականների դարաշրջանի այլ «ռոք մասունքներ»։ Գաղափարի հեղինակը գրող և նկարիչ Ալեքսանդր Սպիրիդոնովն է։ Ոգեշնչված Ուֆայում տարածված ռոքնռոլի աուրայով՝ Սպիրիդովը 2007 թվականի աշնանը մտահղացել է թանգարան հիմնել։ Ժամանակին Ալեքսանդրը սովորել էր լեգենդար ռոք երաժիշտի «ДДТ» խմբի հիմնադիր և առաջնորդ Յուրի Շևչուկի հետ Բաշկիրիայի Մ. Ակմուլլայի անվան պետական մանկավարժական համալսարանի արվեստի և գրաֆիկայի բաժնում։ Ռոքի թանգարանն ի սկզբանե նախատեսվել էր անվանել Շևչուկի անունով, բայց երաժիշտը դեմ է եղել։

## Տեղակայում
Ռոքի թանգարանը գտնվում է Ուֆայի պատմական կենտրոնում, քաղաղաքային տրանսպորտի «Կինո Ռոդինա», «Ազգային երիտասարդական թատրոն», «Գոստինի Դվոր» կայարանների անմիջական հարևանությամբ՝ Լենինի փողոց 42 հասցեում գտնվող «Ռոդինա» կինոթատրոնի շենքում գտնվող արտ ակումբում, որտեղ ժամանակին ռոք համերգներ են կայացել։

## Ծանոթագրություններ

Կատեգորիա:2008 հիմնադրումներ Ռուսաստանում
Կատեգորիա:2008 հիմնադրված թանգարաններ
Կատեգորիա:Ուֆայի թանգարաններ
Էլեն Բյորստինի ֆիլմագրություն

Էլեն Բյորստինի ֆիլմագրությունը.

## Ծանոթագրություններ

Կատեգորիա:Դերասանների ֆիլմագրություն
Կատեգորիա:Ֆիլմագրություններ
Աղյուսի գրադարան

**«Աղյուսի գրադարան»** (), աղյուսի պատմության թանգարան Ռուսաստանի  Դոնի Ռոստով քաղաքում։

## Պատմություն
1986 թվականին Ռոստովի պետական համալսարանի երկրաբանաաշխարհագրական ֆակուլտետում ստեղծվեց տեխնոլոգիական հանքագիտության և հանքային հումքի նոր տեսակների լաբորատորիա, որը ղեկավարում էր Բորիս Վասիլևիչ Տալպան։ Մինչև 2013 թվականը լաբորատորիայում և նմուշների պահեստում կուտակվել էր մոտ հարյուր աղյուս, և որոշվեց բացել թանգարան։

2013 թվականին թանգարանը բացվեց Հարավային դաշնային համալսարանի Երկրագիտության ինստիտուտի շենքում։

Ներկայում թանգարանի հավաքածուում կա ավելի քան 1500 ցուցանմուշ Հին Եգիպտոսից մինչև մեր օրերը՝ դրոշմներով և առանց։ Դրանց թվում են աղյուսներ Եգիպտոսի Քառնակի տաճարից, Ռուսաստանի մի քանի Կրեմլից և ամրոցներից, եվրոպական միջնադարյան ամրոցներից և այլն։ Հավաքածուն մշտապես համալրվում և դասակարգվում է հեղինակի կողմից։

Թանգարանում հավաքված է նաև աշխարհի ավելի քան 1100 նմուշի ավազ։

«Աղյուսի գրադարանը» Ռուսաստանի ամենամեծ թանգարանն է, որը նվիրված է աղյուսի պատմությանը։

2020 թվականին թանգարանն առաջադրվել է «Հախճապակյա կողմնացույց» մրցանակին՝ «Լավագույն սոցիալ-տեղեկատվական նախագիծ՝ բնական և պատմամշակութային ժառանգության պահպանում» անվանակարգում։

## Ծանոթագրություններ

## Արտաքին հղումներ
* Պաշտոնական կայք

Կատեգորիա:2013 հիմնադրումներ Ռուսաստանում
Կատեգորիա:2013 հիմնադրված թանգարաններ
Կատեգորիա:Դոնի Ռոստովի թանգարաններ
Լոս Անջելես շրջանի արվեստի թանգարան

**Լոս Անջելես շրջանի արվեստի թանգարան** (, համառոտ՝ LACMA), գեղարվեստական թանգարան ԱՄՆ-ում, գտնվում է Կալիֆորնիա նահանգի Լոս Անջելես քաղաքում։

Ամերիկայի Միացյալ Նահանգների արևմտյան մասի խոշորագույն թանգարանն է, որը տարեկան ընդունում է ավելի քան 1 մլն այցելու։ Աշխարհի առավել շատ այցելվող 100 թանգարանների շարքում է։ Հնագույնից մինչ ներկա ժամանակները ներկայացնող ավելի քան 150,000 ցուցանմուշ ունի։

## Պատմություն
Մինչև 1961 թվականը Լոս Անջելեսի շրջանային արվեստի թանգարանը 1910 թվականին  «Exposition Park»-ում Լոս Անջելեսի Հարավային Կալիֆոռնիայի համալսարանի հարևանությամբ հիմնադրված Լոս Անջելեսի բնության պատմության թանգարանի մի մասն է եղել։

Առանձնացված թանգարանի առաջին հովանավորներն էին Հովարդ Ֆ. Ահմանսոնը (), Աննա Բինգ Առնոլդը (Anna Bing Arnol) և Բարթ Լիտթոնը (): Ահմանսոնըը 2 միլիոն դոլար է  նվիրաբերել և հատուկ հանձնաժողովին համոզել է ստեղծել նոր թանգարան։ 1965 թվականին թանգարանը տեղափոխվել է Ուիլշիրի բուլվարի շենքը՝ դառնալով Արվեստի ազգային պատկերասրահից հետո ամենամեծ թանգարանը։ Թանգարանային համալիրը կառուցվել է Լինքոլնի կենտրոնի և Լոս Անջելեսի երաժշտական կենտրոնի նման ոճով և բաղկացած էր երեք շենքերից՝ «Ահմանսոն շենք» (), «Բինգ կենտրոն» () և «Լիտթոն» պատկերասրահ (), որը 1968 թվականին վերանվանվել է Ֆրենսիսի և Արմանդ Համերի շենք ():

1980-ականներին թանգարանն առատաձեռնորեն ֆինանսավորվել է նվիրատվությունների միջոցով։ Էրլ Փաուելի () տնօրինության տարիներին 209 միլիոն դոլար մասնավոր ներդրումներ են հավաքվել։ Մինչ այժմ թանգարանում ստեղծվել են նոր տաղավարներ, շրջակա տարածքն առաձեռնվել է, ստեղծվել է ժամանակակից ենթակառուցվածքներ։

## Գործունեություն
Թանգարանի բաժիններից են՝ ժամանակակից արվեստի, ամերիկյան և լատինաամերիկյան արվեստի, ասիական և իսլամական արվեստի, ինչպես նաև հունական, հռոմեական և էտրուսական արվեստի բաժինները։ Գործում են արվեստի և արհեստի և դիզայն, լուսանկարչության և կինոնկարների բաժինները։ Թանգարանում հաճախ բացվում են արտ-ինստալիաիաներ և ցուցահանդեսներ։

Տարբեր տարիների թանգարանի տնօրեններն են եղել՝
* 1961-1966 - Richard F. Brown,
* 1966-1979 - Kenneth Donahue,
* 1980-1992 - Earl A. Powell III,
* 1992-1993 - Michael E. Shapiro,
* 1993-1995 - Ronald B. Bratton,
* 1996-1999 - Graham WJ Beal,
* 1999-2005 - Andrea L. Rich,
* 2006 թվականից - Michael Govan

Թանգարանի հաճախելիությունը անընդհատ աճում է։ 2010 թվականին այցելել է 914,356 մարդ։ 2011 թվականին գերազանցել է մեկ միլիոն նշաձողը՝ այցելել է մոտ 1,200,000 մարդ։
:
## Ծանոթագրություններ

## Արտաքին հղումներ
* Թանգարանի պաշտոնական կայքը
* LACMA Collections
* Լոս Անջելես շրջանի արվեստի թանգարան (LACMA)
* Լոս Անջելես շրջանի արվեստի թանգարան (LACMA)

Կատեգորիա:Լոս Անջելեսի թանգարաններ
Կատեգորիա:Պատկերասրահներ
Կատեգորիա:1910 հիմնադրված թանգարաններ
Կատեգորիա:1910 հիմնադրումներ ԱՄՆ-ում
Պրոֆեսոր (Թղթե տունը)

**Պրոֆեսոր** (**Սերխիո Մարքուինա**), Նեթֆլիքսի «Թղթե տունը» հեռուստասերիալի կերպար, որի մարմնավորումը կատարել է Ալվարո Մորտեն։ Հեռուստասերիալում նա հիմնական կերպար է, կողոպտիչների թիմի առաջնորդը և Բեռլինի եղբայրը։

## Կերպար
Պրոֆեսորը խմբավորման առաջնորդն է և ուշադիր ծրագրում ու կազմակերպում է Մադրիդում գտնվող Թագավորական դրամահատարանի և Իսպանիայի բանկի վրա հարձակումը։ Հատկանշական պահվածքով, բայց նրբագեղ տեսքով և բաղադրիչներով կերպար է։ Հերոսի առաջին գաղափարը հորից վրեժխնդիր լինելն է։ Իսկ պապն Իտալիայում կռվել էր ֆաշիստների դեմ։

## Բնութագիր
El Mundo-ից Ելենա Պիտանը նրան նկարագրել է որպես «հանճարեղ»։ Մորտեն ասել է, որ կերպարն «աշխատամոլ է»։ Մորտեն պրոֆեսորին կապել է «El embarcadero»-ում իր Օսկարի կերպարի հետ և երկուսն էլ «պետք է հրեշավորվեին և դրա համար ես ստիպված էի առատությամբ կարեկցանք առաջացնել։ Եվ դա նույնականացում է առաջացնում՝ դուք զգում եք, որևէ ծանոթ բնավորություն և նմանություն եք գտնում նրանց հետ։ Բայց եթե հեռուստադիտողը չի կարեկցում Պրոֆեսորին կամ «Օսկարին»՝ հեռուստասերիալն անիմաստ է դառնում»։

## Ընդունելություն
Պրոֆեսորը հեռուստասերիալի ամենասիրելի կերպարներից է։ Պրոֆեսորի դերի համար 2018 թվականին Մորտեն «Լավագույն հեռուստատեսայի դերասան» անվանակարգում մրցանակ է ստացել «Դերասանների և դերասանուհիների միության» կողմից, 2019 թվականին «լավագույն դերասան» անվանակարգում մրցանակ է ստացել IRIS-ի 21-րդ մրցանկաբաշխությունում (իսպաներեն) և 2020 թվականին Premios Feroz մրցանկաբաշխությունում ստացել է մրցանակ «Հեռուստասերիալի գլխավոր դերասան» անվանակարգում։

## Ծանոթագրություններ

## Արտաքին հղումներ
* Պրոֆեսորը IMDb կայքում

Կատեգորիա:«Թղթե տունը» հեռուստասերիալի կերպարներ
Տոկիո (Թղթե տունը)

**Տոկիո** (**Սիլենե Օլիվիերա**), Նեթֆլիքսի «Թղթե տունը» հեռուստասերիալի կերպար, որի մարմնավորումը կատարել է Ուրսուլա Կորբերոն։ Հեռուստասերիալում հիմնական կերպար, անհուսալի պատմող և փախուստի դիմած ավազակ՝ մինչև Պրոֆեսորի իր ծրագրին մասնակցելու առաջարկը։

## Կերպար
Սիլեն Օլիվիերան ոստիկանությունից փախուստի դիմած գող է, որը ձախողվել է կողոպուտից հետո, որի ընթացքում սպանվել է նրա զուգընկերը։ Նրան վարձել է պրոֆեսորը՝ Մադրիդում «Թագավորական դրամահատարանի» կողոպուտն իրականացնելու համար։ Հավակնորդ ընտրված մյուս յոթ ավազակախմբի անդամների հետ միասին նրան տեղափոխում են մեկուսացված առանձնատուն, որտեղ հինգ ամիս նրանք ծրագրում են կողոպուտը։ Պրոֆեսորն ավազակներից յուրաքանչյուրին խնդրում է ընտրել քաղաքի անուն՝ կողոպուտի ժամանակ որպես ծածկանուն օգտագործելու համար, և հերոսուհին ընտրում է Տոկիո անվանումը։

## Զարգացում
Պրոդյուսերները գտել են որպես գլխավոր հերոս և պատմող՝ Տոկիոյին որպես զարգացման ընթացքում ամենադժվար կերպար, քանի որ նրանք ի սկզբանե փնտրում էին ավելի հին դերասանուհի այդ կերպարի համար, որը պրոֆեսորին հանդիպելուց առաջ կորցնելու ոչինչ չուներ։ Ի վերջո Ուրսուլա Կորբերոն ստացել է դերը սեղանին դերասանական էներգիա բերելու համար, նրա ձայնը խիստ ֆակտորացվել է բաժանման ժամանակ, քանի որ նա առաջին ձայնն էր, որը հանդիսատեսը լսում է շոուի ժամանակ։ Հեռուստասերիալի սկզբում Կորբերոն բնութագրել է Տոկիոյին որպես «մի աղջկա, որն իսկապես զուրկ է ինքնասիրությունից, շատ մենակ է եղել, շատ վատ ժամանակ է ունեցել, և տանը հայրական խնամք չի ունեցել»՝ հանգեցնելով խոցելիության, որ կերպարը չգիտի ինչպես արտահայտել։ Դերասան Ալվարո Մորտեն (Պրոֆեսորը) Տոկիոյին համարում էր պրոֆեսորի բանդայի սիրված անդամներից մեկը, քանի որ երկու կերպարներն էլ իրար են բախվում և բախվում ամենալավ ընկերների նման՝ չնայած հակառակ սեռերի պատկանելուն։

## Ծանոթագրություններ

## Արտաքին հղումներ
* Տոկիոն՝ IMDb կայքում

Կատեգորիա:«Թղթե տունը» հեռուստասերիալի կերպարներ
Փափուկ պոչով սատանիկը

**Փափուկ պոչով սատանիկը** (), խորհրդային մուլտֆիլմ, որը նկարահանվել է 1985 թվականին, Օ. Հենրիի «Կարմրամորթների առաջնորդը» ֆիլմի հիման վրա, ռեժիսոր Անատոլի Ռեզնիկովի կողմից։

## Սյուժե
Երկու անհաջողակ շներ գողանում են փոքրիկ ճարպիկ կատվիկի, որպեսզի հայրիկ կատվից որպես փրկագին ուզեն ոչխարի ոտքեր, որը նա նոր էր գնել։ Բայց լավ կլիներ, որ նրանք դա չանեին...

Առաջին շունը մեծ ու գեր էր, իսկ երկրորդը` երկար և նիհար։ Շները նամակ են գրում, և նիհարն այն տանում է կատվին, իսկ գերը մնում է` հսկելու կատվիկին։ Խորդանոցում կատուն գտնում է «Երեխայի դաստիարակություն» գիրքը և տալիս է այն գեր շանը։ Այնուհետև կատուն սկսում է մեծ հնարամտությամբ անկարգություններ անել. փոխում է ֆուտբոլային գնդակը քարով, շանը տանում է պոզահարող կովի մոտ, փակում է նրան տակառի մեջ, սունկ է գտնում և դրանց տակ դինամիտ է պայթեցնում և այլն։ Արդյունքում, շունը հուսահատվում է և ասում վերադարձող նիհարին. «Փախանք։ Նա մեզ կոչնչացնի։ Պետք է հեռանանք»։

Վերադարձնելով կատվիկին` շները որոշում են հանգիստ հոգով հեռանալ։ Ուրախությունից մեծ կատուն որոշում է առևանգողներին նվիրել «Կարմրամորթների առաջնորդը» գիրքը, բայց շները փախչում են և ցատկում են մոտակայքում գտնվող բեռնատարի մեջ, որպեսզի այլևս չտեսնեն այդ կատվիկին։ Սակայն նույն կատվիկը նստած էր բեռնատարի ղեկին...

## Հեղինակներ
* Ռեժիսոր` Անատոլի Ռեզնիկով
* Սցենարի հեղինակ` Արկադի Խայտ
* Բեմադրող նկարիչ` Վյաչեսլավ Նազարուկ
* Նկարիչ-մուլտիպլիկատորներ` Իրինա Գունդիրևա, Միխայիլ Պերշին, Կիրիլ Մալյանտովիչ, Ն. Բազելցևա, Վլադիմիր Սպորիխին, Անդրեյ Կոլկով, Ի. Սամոխին, Ս. Պետեցկի
* Նկարիչ` Իննա Կարպ
* Օպերատոր` Կաբուլ Ռասուլով
* Կոմպոզիտոր` Շանդոր Կալլոշ
* Հնչյունային օպերատոր` Նելլի Կուդրինա 
* Խմբագիր` Վ. Մեդվեդովսկայա
* Մոնտաժող` Գալինա Դրոբինինա
* Տնօրեն` Գ. Սարաևա
* Դերերը հնչյունավորել են` Եվգենի Եվստիգնեև` գեր շուն, Բորիս Նովիկով` նիհար շուն, Ալեքսանդր Կալյագին` կատու, Մարիա Վինոգրադովա` կատվիկ (արտաբերել է «Հինգ, չորս, երեք, երկու, մեկ» ակնարկ, լուսագրերում նշված չէ), Գալինա Իվանովա` Կկու (արտաբերել է «Զրո ժամ տասնհինգ րոպե» ակնարկը, լուսագրերում չկա)

## Թողարկում DVD ձևաչափով
Մուլտֆիլմը DVD ձևաչափով բազմիցս թողարկվել է մուլտֆիլմերի հավաքածուներում.

* «Փոքրիկ ջրարջը», մուլտֆիլմերը սկավառակի վրա.
«Փոքրիկ ջրարջը» (1974 թվական), «Սատանի ճուտ № 13» (1982 թվական), «Փափուկ պոչիկով սատանիկը» (1985 թվական) «Ներկված աղվեսը» (1985 թվական), «Տուն ընձառյուծի համար» (1979 թվական), «Գայլը և յոթ գառնուկները նոր ձևով» (1975 թվական)։

* «13 պատմություն», մուլտֆիլմերը սկավառակի վրա.
«Սատանի ճուտ № 13» (1982 թվական), «Փափուկ պոչիկով սատանիկը» (1985 թվական), «Չեմուչումիկ» (1986 թվական), «Մի կովբոյ, երկու կովբոյ» (1981 թվական), «Դիմավորեք տատիկին» (1984 թվական), «Ինչո՞ւ փղերը» (1980 թվական), «Լաթիկն ու ամպը» (1977 թվական), «Բաց պատուհանը» (1986),
«Ինչպես ծերուկը վաճառեց կովին» (1980 թվական), «Տուն ընձառյուծի համար» (1979 թվական), «Ծովահենի գրառումները» (1989 թվական)։

(Աղբյուր` Animator.ru)

## Ծանոթագրություններ

## Արտաքին հղումներ
* 
* «Էկրան» ստեղծագործական միավորում

Կատեգորիա:Մուլտֆիլմեր կատուների մասին
Կատեգորիա:«Էկրան» ստեղծագործական միության մուլտֆիլմեր
Կատեգորիա:1985 մուլտֆիլմեր
Կատեգորիա:Մուլտֆիլմեր շների մասին
Տիհանա Լազովիչ

**Տիհանա Լազովիչ** (խորվաթերեն՝ **Tihana Lazović**, ), ժամանակակից խորվաթ դերասանուհի. լայն ճանաչման է արժանացել հատկապես *Zvizdan* («*Բարձրացած արև*») ֆիլմի գլխավոր հերոսուհու կերպարը տպավորիչ կերպով մարմնավորելու շնորհիվ։

## Կենսագրություն
Ծնվել է 1990 թվականին, Խորվաթիայի Զադար քաղաքում։ Հայրը՝ Միլիենկո Լազովիչը, եղել է «Զադար», «Ռիեկա», Պուլայի «Իստրա» ֆուտբոլային թիմերի դարպասապահը, մայրը՝ Գորդանան, իտալերենի ու անգլերենի դասախոս է, պրոֆեսոր, ավագ քույրը՝ Տայանան, երաժիշտ, դաշնամուրի դասատու։ Տիհանան արտիստական իր կարիերան սկսել է որպես դաշնակահարուհի, հանդես է եկել *Tihana i tatini sinovi* երաժշտախմբի կազմում։ Սակայն հետագայում ավարտել է Զագրեբի դրամատիկական արվեստի ակադեմիան և իրեն նվիրել թատրոնին ու կինոյին։

Դերասանական իր ոչ մեծ կարիերայի ընթացքում նա արդեն հասցրել է մի շարք հեղինակավոր կինոմրցանակներ նվաճել։ Առաջին անգամ Պուլայի կինոփառատոնի «*Ոսկե ասպարեզ*» մրցանակի է արժանացել Լուկաս Նոլայի «Սսկվի՛ր» ֆիլմում գլխավոր հերոսուհուն մարմնավորելու համար, «*Լավագույն դեբյուտանտ*» անվանակարգում, երկրորդ «*Ոսկե ասպարեզ*»-ն ստացել է որպես լավագույն դերասանուհի՝ Դալիբոր Մատանիչի *Zvizdan* կինոնկարի գլխավոր հերոսուհու դերը բարձր արվեստով, տպավորիչ կերպով կատարելու համար։ *Zvizdan*-ը մասնակցել է նաև Եվրոպայում ամենահեղինակավորը համարվող Կաննի կինոփառատոնի մրցույթին և շահել փառատոնի ժյուրիի մրցանակը *Un Certain Regard* անվանակարգում։

Տիհանա Լազովիչը ներկա է գտնվել նաև Բեռլինի 2016 թվականի կինոփառատոնում՝ որպես ամենամյա *European Shooting Stars* նախագծի  մասնակից, նախագիծ, որը Եվրոպայի ամենախոստումնալից երիտասարդ դերասաններին խրախուսելու նպատակ է հետապնդում։ Նախկինում նման պատվի արժանացել էին խորվաթ կինոդերասանուհիներ Զրինկա Ցվիտեշիչն ու Մարիա Շկարիչիչը, որոնք  *European Shooting Stars*նախագծի շրջանակներում մասնակցել էին համապատասխանաբար 2010 և 2011 թվականների բեռլինիալեներին։

Տիհանան տպավորիչ դերակատարումներով հանդես է եկել նաև մի շարք թատերական ներկայացումներում, *Novine* հեռուստասերիալում (2016)։

## Ֆիլմագրություն
### Կինո

### Հեռուստատեսություն

## Ծանոթագրություններ

## Արտաքին հղումներ
* 

Կատեգորիա:20-րդ դարի դերասանուհիներ
Կատեգորիա:20-րդ դարի կինոդերասանուհիներ
Կատեգորիա:21-րդ դարի դերասանուհիներ
Կատեգորիա:21-րդ դարի կինոդերասանուհիներ
Կատեգորիա:Դերասանուհիներ այբբենական կարգով
Կատեգորիա:Խորվաթ դերասաններ
Կատեգորիա:Խորվաթ դերասանուհիներ
Կատեգորիա:Խորվաթական կինո
Կատեգորիա:Խորվաթիայի արվեստ
Կատեգորիա:Կինոդերասանուհիներ
Password Safe

**Password Safe**, ազատ, բաց ներքին կոդով ծրագիրը, որը նախատեված է գանղտնաբառերի կառավարման համար, մշակված է Բյրուս Շնայերի կողմից և Windows օպերացիոն համակարգի համար։ Ներկա պահին կա տարբերակ, նաև Android, iOS և Mac օպերացիոն համակարգերի համար։

## Բնութգիր
Ծրագիրը տրամադրում է իր տվյալների բազան գաղտնաբառերի պահպանման համար։ Սա պահում է բազմաթիվ գաղտնաբառերի կոդավորված ֆայլերը, որոնց օգտատերը կարող է հասանելիութուն ստանալ միայն մաստեր-գաղտնաբառը գրելուց հետո։ Ծրագիրը թույլ է տալիս օգտատերին բազմաթիվ գաղտնաբառերի և օգտանունները հիշելու փոխարեն, հիշել մեկը և դրանով հասանելիություն ստանալ մնացածին։

## Առավելություններ
Պարզություն․ Password Safe-ը նախատեված է մեկ ֆունկցիաի կատարման համար, որն էլ նա կատարում է հիանալի կերպով։ Ծրագրի թողարկումից և հիմնական գաղտնաբառը գրելուց հետո հնարավորություն է առաջանում՝ պատճենել ցանկացած գաղտնաբառ։

Անվտանգություն․ ծրագրի առաջին տարբերակը գրվել և մշակվել է Բրյուս Շնայերի կողմից, ով գաղտնագրության վարպետ է։

Բաց ներքին կոդ․ ներքին կոդը հասանելի է հետաքննության համար։

## Ծանոթագրություններ

## Արտաքին հղումներ
* pgpru.com կայքում
* Android-տարբերակի ծրագրավորողի կայքը
* Android-տարբերակը Android Market

Կատեգորիա:Լինուքսի ծրագրային ապահովում
Կատեգորիա:Վինդոուզի ծրագրային ապահովում
Կատեգորիա:C++-ով գրված ազատ ծրագրային ապահովումներ
Պրիզրենի համալսարան

**Պրիզրենի համալսարան** (ալբաներեն՝ *Universiteti i Prizrenit*), Կոսովոյի Պրիզրեն քաղաքում գործող համալսարան: Հիմնադրվել է 1962 թվականին՝ որպես մանկավարժաշան բարձրագույն դպրոց (*Shkolla e Lartë Pedagogjike - SHLP*): 2010 թվականին վերակազմավորվել է որպես համալսարան։ Բարձրագույն ուսումնական այս հաստատությունը կարող է տարբեր բնագավառներում շրջանավարտներին շնորհել բակալավրի կամ մագիստրոսի կոչում։

## Պատմություն
Պրիզրենի համալսարանի խնդիրն ու նպատակն է՝ որակյալ մասնագետներ պատրաստըել տարածաշրջանի և ամբողջ Կոսովոյի աշխատաշուկայի համար։ Ընդ որում՝ այդ խնդիրը պետք է լուծել տարածաշրջանի և ողջ Եվրոպայի համանման կրթական հաստատությունների հետ մրցակցության պայմաններում։ Ուսումնական գործընթացն այստեղ կազմակերպվում է հիմնականում ալբաներեն, կրթության ֆակուլտետում որոշ չափով գործածվում են նաև բոսնիերենն ու թուրքերենը։

## Ֆակուլտետներ և բաժանմունքներ
* **Տնտեսագիտական ֆակուլտետ**
** Բիզնեսի կառավարում
** Միջազգային մենեջմենթ
* **Իրավաբանական ֆակուլտետ**
** Իրավագիտություն
* **[[Համակարգչային գիտություններ]]ի ֆակուլտետ**
** Ծրագրավորում
** Տեղեկատվական տեխնոլոգիաներ
* **Բանասիրական ֆակուլտետ**
** Ալբանական լեզու և գրականություն
** Անգլիական լեզու և գրականություն
** Գերմանական լեզու և գրականություն
** Թուրքական լեզու և գրականություն
* **Կրթության ֆակուլտետ**
** Տարրական դպրոցի ծրագիր
** Նախադրպրոցական կրթության ծրագիր
* **Բնապահպանական ֆակուլտետ**
** Գյուղատնտեսական բիզնես
** Անտառագիտություն և բնապահպանական գիտություններ

## Ծանոթագրություններ

* Self Evaluation Report  (in Albanian)
* Self Evaluation Report  (in English)
* Quality Assurance and Enhancement Strategy of the University of Prizren 

## Նշումներ

## Արտաքին հղումներ
* Պաշտոնական կայքէջը 

Կատեգորիա:Կոսովո
Կատեգորիա:Կրթական հաստատություններ
Կատեգորիա:Կրթություն